Ministru kabineta noteikumu “Grozījumi Ministru kabineta 2014. gada 23. decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi”” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts “Grozījumi Ministru kabineta 2014. gada 23. decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi”” (turpmāk – MK noteikumu projekts) izstrādāts saskaņā ar 2014. gada 3. jūlija Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts izstrādāts pēc Labklājības ministrijas iniciatīvas, lai papildinātu 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” (turpmāk – 9.1.1.1 SAM) ieviešanas nosacījumus, tādējādi veicinot tiesību normas viennozīmīgu izpratni. Ņemot vērā iepriekš minēto, ir nepieciešams veikt atbilstošus grozījumus MK 2014.gada 23.decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi” (turpmāk – MK noteikumi Nr.835).Līdz šim Nodarbinātības valsts aģentūra (turpmāk – finansējuma saņēmējs) privāto līdzfinansējumu (darba devēju finansējumu) maksājumu pieprasījumos iekļauj (deklarē) atbilstoši faktiskajai situācijai. Lai arī šobrīd 9.1.1.1 SAM projekta ietvaros piesaistītais privātā līdzfinansējuma apjoms nepārsniedz MK noteikumos Nr.835 noteikto minimālo apmēru (1 671 529 *euro*), tomēr 9.1.1.1 SAM projekta īstenošanas gaitā faktiski apgūtā privātā līdzfinansējuma apmērs varētu pārsniegt sākotnēji plānoto apmēru. Līdz ar to ir nepieciešams veikt atbilstošus grozījumus (tehniskus precizējumus) MK noteikumos Nr.835.MK noteikumu projekts paredz tehniski precizēt privātā līdzfinansējuma uzskaiti un deklarēšanu nosacījumus saskaņā ar 2016. gada 7. jūnijā Finanšu ministrijas organizētajā sanāksmē, kurā piedalījās arī Centrālās finanšu un līgumu aģentūras pārstāvji, panākto vienošanos, kas paredz, ka, lai nodrošinātu korektu privātā līdzfinansējuma uzskaiti un deklarēšanu, Labklājības ministrija veiks grozījumus, paredzot kārtību, kas nosaka privātā līdzfinansējuma uzskaiti un deklarēšanu gadījumos, ja tā apmērs 9.1.1.1 SAM projektā pārsniedz sākotnēji plānoto minimālo apmēru (t.i., paredzot, ka privāto līdzfinansējumu, kas pārsniedz MK noteikumos noteikto privātā līdzfinansējuma minimālo apmēru, uzskaita projektā kā tiešās attiecināmās izmaksas un iekļauj maksājuma pieprasījumā pilnā apmērā).Neveicot attiecīgus grozījumus MK noteikumos Nr.835 finansējuma saņēmējs var veikt nekorektu privātā līdzfinansējuma uzskaiti un deklarēšanu gadījumos, kad faktiski piesaistītais privātais finansējums pārsniedz iepriekš plānoto. Papildus ir nepieciešams nodrošināt tiesību normas viennozīmīgu izpratni un saskaņotību ar citiem Labklājības ministrijas pārziņā esošajiem MK noteikumiem par specifiskā atbalsta mērķa/pasākuma īstenošanu (piemēram, MK 28.04.2015. noteikumi Nr.207. “Darbības programmas “Izaugsme un nodarbinātība” 7.2.1.specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi””). Ar MK noteikumu projektu ierosinātās izmaiņas projekta īstenošanas nosacījumos attiecināmas no minēto MK noteikumu grozījumu spēkā stāšanās dienas, izņemot gadījumus, kad ir nepieciešams veikt atbilstošus precizējumus projektā (tādā gadījumā – pēc MK noteikumu spēkā stāšanās Labklājības ministrija kā atbildīgā iestāde aicinās finansējuma saņēmēju (izmaiņas iepriekš saskaņot ar sadarbības iestādi, iesniedzot atbilstošus grozījumus projektā). Kopumā ierosinātie grozījumi neietekmē finansējuma saņēmēju un projekta mērķa grupu. |
| 3. | Projekta izstrādē iesaistītās institūcijas | Centrālā finanšu un līgumu aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nodarbinātības valsts aģentūra kā Eiropas Savienības fondu finansējuma saņēmējs. Mērķa grupa ir nelabvēlīgākā situācijā esoši bezdarbnieki, tostarp ilgstošie bezdarbnieki (atbilstoši Nodarbinātības valsts aģentūras statistikas datiem – reģistrētais bezdarba līmenis valstī 2016.gada 30.jūnijā bija 8,3%). |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām (t.sk., projekta mērķa grupai un finansējuma saņēmējam) MK noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība MK noteikumu projekta izstrādē tika nodrošināta, ievietojot MK noteikumu projektu Labklājības ministrijas tīmekļa vietnē [www.lm.gov.lv](http://www.lm.gov.lv). |
| 2. | Sabiedrības līdzdalība projekta izstrādē | Sabiedrības pārstāvjiem tika nodrošinātas šādas iespējas līdzdarboties MK noteikumu projekta izstrādē:1) rakstiski sniegt viedokli par MK projektu (diskusijas dokumentu) līdz 2016.gada 28.jūnijam – nosūtot elektroniski uz e-pastu: atbildiga.iestade@lm.gov.lv,2) klātienē. |
| 3. | Sabiedrības līdzdalības rezultāti | Līdz 2016. gada 28.jūnijam par tīmekļvietnē ievietoto projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra. Nodarbinātības valsts aģentūra kā Eiropas Savienības fondu finansējuma saņēmējs. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

*Anotācijas III., IV. un V. sadaļa – MK noteikumu projekts šo jomu neskar.*

Labklājības ministrs Jānis Reirs

10.08.2016. 12:20

850

K.Korsaka, 67021565

Karina.Korsaka@lm.gov.lv